ÚRAD VLÁDY
SLOVENSKEJ REPUBLIKY
    Sekcia vládnej legislatívy

									Na rokovanie vlády SR
									Dňa 2. decembra 2003 
									K materiálu č.: 10949/2003 
									K bodu č.

S T A N O V I S K O 

k návrhu zákona,  ktorým sa mení a dopĺňa zákon Národnej rady Slovenskej republiky č. 162/1995 Z.z. o katastri nehnuteľností a o zápise vlastníckych  a iných práv k nehnuteľnostiam (katastrálny zákon) v znení neskorších predpisov

I

Návrh zákona, ktorým sa mení a dopĺňa zákon Národnej rady Slovenskej republiky č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov na rokovanie vlády Slovenskej republiky predkladá predsedníčka Úradu geodézie, kartografie a katastra Slovenskej republiky Jelena Hudcovská.

II

Obsahom navrhovaného zákona je harmonizácia s právom EÚ, smernicou rady č. 95/46/EC z 24. 10. 1995 a Dohovorom rady č. 108/1981 z 28. 1. 1995. Predkladaný návrh zákona taktiež spresňuje právnu úpravu katastra nehnuteľností najmä v oblasti zriadenia vyšších územných celkov, evidovania bytov a nebytových priestorov, zisťovania vlastníckych práv k pozemkom vrátane presunu kompetencií zo štátnej správy na samosprávu. Ustanovuje sa rozsah  požadovaných osobných údajov a ich ochrana v zmysle zákona č. 428/2002 Z.z. o ochrane osobných údajov.

III

Legislatívna rada vlády SR návrh zákona prerokovala na svojom zasadnutí dňa 25. novembra 2003 a odporučila návrh zákona dopracovať podľa jej pripomienok a odporúčaní a na rokovanie vlády Slovenskej republiky predložiť nové znenie.
Sekcia vládnej legislatívy konštatuje, že predkladateľ všetkých 20 pripomienok a odporúčaní  legislatívnej rady vlády do návrhu zákona zapracoval, a preto odporúča vláde SR návrh zákona schváliť v preloženom znení.

V Bratislave 28. novembra 2003 
Vypracoval: Andrej Sinicyn

							 Štefan  G r m a n
							 generálny riaditeľ
						     sekcie vládnej legislatívy